# 2022 m. III ketvirtį Lietuvos įmonėse mažėjo avių skerdimai

2022 m. liepos–rugsėjo mėn. buvo paskersta 2,594 tūkst. avių – tai 9,55 proc. mažiau, palyginti su 2021 m. tuo pačiu laikotarpiu. Iš to skaičiaus 81,53 proc. avių Lietuvos skerdyklose buvo paskerstos grąžintinais pagrindais. Analizuojamu laikotarpiu Lietuvoje sumažėjo tiek avių (vyresnių kaip 12 mėn. amžiaus), tiek ir ėriukų (iki 12 mėn. amžiaus) skerdimų skaičius, atitinkamai 6,48 proc. (iki 2,022 tūkst. vnt.) ir 18,98 proc. (iki 572 vnt.). Avienos skerdenų gamyba, palyginti su gamyba prieš metus, sumažėjo 6,01 proc. ir sudarė 51,360 t.

Analizuojamu laikotarpiu vidutinė supirktų avių kaina sudarė 623,52 EUR/100 kg (skerdenų svorio) ir 232,91 EUR/100 kg (gyvojo svorio), tai atitinkamai 12,31 proc. ir 17,93 proc. didesnės kainos nei tuo pačiu laikotarpiu prieš metus.

2022 m. liepos–rugsėjo mėn. Lietuvos įmonėse buvo paskerstos 2 ožkos ir (ar) ožiai (palyginimui, 2021 m. tuo pačiu laikotarpiu – 20 vnt.). Visi jie Lietuvos skerdyklose buvo paskersti grąžintinais pagrindais.

Šaltinis ŽŪIKVC (LŽŪMPRIS)

Naudojant ŽŪIKVC (LŽŪMPRIS) duomenis, būtina nurodyti šaltinį.